പത്തനംതിട്ട: സീനിയര് അനലിസ്റ്റ് നിയമനം പത്തനംതിട്ട: കോന്നിയില് പ്രവര്ത്തിക്കുന്ന കൗണ്സില് ഫോര് ഫുഡ് റിസര്ച്ച് ആന്റ് ഡെവലപ്മെന്റ് സി.എഫ്.ആര്.ഡി എന്ന സ്ഥാപനത്തിന്റെ കീഴിലുള്ള ഫുഡ്ക്വാളിറ്റി മോണിട്ടറിംഗ് ലബോറട്ടറിയുടെ കെമിക്കല് വിഭാഗത്തിലേക്ക് സീനിയര് അനലിസ്റ്റിനെ 25000 രൂപ പ്രതിമാസ വേതനത്തോടെ കരാര് അടിസ്ഥാനത്തില് നിയമിക്കുന്നതിന് യോഗ്യരായ ഉദ്യോഗാര്ഥികളില് നിന്നും അപക്ഷ ക്ഷണിച്ചു. യോഗ്യത: 50 ശതമാനത്തില് കുറയാത്ത മാര്ക്കോടെ കെമിസ്ട്രി ബയോകെമിസ്ട്രി വിഷത്തില് ബിരുദാനന്തര ബിരുദവും ഫുഡ് അനാലിസിസ് ലബോറട്ടറിയില് അനലിസ്റ്റായി മൂന്നു വര്ഷത്തില് കുറയാത്ത പ്രവൃത്തി പരിചയവും എന്.എ.ബി.എല് അക്രഡിറ്റേഷനുള്ള ലാബിലെ പ്രവൃത്തിപരിചയം അഭികാമ്യം. അപേക്ഷ സ്വീകരിക്കുന്ന അവസാന തീയതി നവംബര് ആറ്. 2021 ജനുവരി 21, 2021 ജൂണ് 30 എന്നീ തീയതികളിലെ നോട്ടിഫിക്കേഷന് പ്രകാരം അപേക്ഷിച്ചിട്ടുള്ളവര് വീണ്ടും അപേക്ഷിക്കേണ്ടതില്ല. വിശദവിവരങ്ങള്ക്കും അപേക്ഷാഫോമിനും www.supplycokerala.com സന്ദര്ശിക്കുക. ഫോണ്: 04682241144.